PAMOKOS PLANAS

|  |  |  |  |
| --- | --- | --- | --- |
| Klasė, dalykas | 2 kl., matematika | | |
| Pamokos tema | Kokia eilės tvarka skaičiuoti, kai veiksmų eilutę sudaro skirtingi veiksmai? | | |
| Pamokos tipas | Kartojimo | | |
| Mokymosi uždavinys (-iai) | Pakartoję, kokia eilės tvarka skaičiuoti, kai veiksmų eilutę sudaro skirtingi veiksmai, mokiniai gebės teisingai išspręsti 2-8 veiksmų eilutes. | | |
| Įsivertinimo kriterijus | Atlikti skirtingo lygio užduotis, teisingai išspręsti 2-8 veiksmų eilutes. | | |
| Mokymo(-si) metodai | Darbas porose, grupinis darbas, savarankiškas darbas, ,,Karuselės“ metodas, ,,Labirinto“ metodas. | | |
| Priemonės | Skaičių kortelės, kilimėlis su veiksmų atsakymais, edukacinės bitutės- robotai, užduotys grupiniam darbui, užduotys individualiam darbui, mintino skaičiavimo atsakymai, individualaus darbo atsakymai. | | |
| MOKYMO IR MOKYMOSI VEIKLOS | | | |
| BENDROJI DALIS. Mokinių sudominimas, pamokos uždavinio skelbimas, jų patirties išsiaiškinimas | | Trukmė | Komentarai |
| Mintinas skaičiavimas. Kiekvienas mokinys pasiima dėžutę su skaičiais nuo 11 iki 19. Atliekamas sudėties ir atimties mintinas skaičiavimas. Mokytojas pasako veiksmą, mokiniai suieško atsakymą ir nubėga pasitikrinti (pateikti veiksmai ir jų atsakymai). Mokytojas įvardija pamokos temą, uždavinį bei vertinimo kriterijus. Su mokiniais pakartojama, kaip skaičiuoti veiksmų eilutę, kai yra skirtingi veiksmai. Pristatomos edukacinės bitutės–robotai. Paskelbiama naujovė. Paaiškinama, kad viena bitutė–robotas valdoma mobiliuoju telefonu. Pasakoma, kad kiekviena grupė galės išmėginti kitokį valdymo būdą.  bitutė | | 7 min. | Pamoka vyksta aktų salėje. |
| PAGRINDINĖ DALIS. | | Trukmė | Komentarai |
| Ant grindų padėtos užduotys ir kilimėliai, kuriuose pateikti užduočių atsakymai. Mokiniai suskirstomi po 4 į grupes, bet užduotis atlieka porose keisdamiesi vaidmenimis ,,mokytojas“ ir ,,mokinys“, tik iškilus neaiškumui tariasi grupėje. Užduotys visoms grupėms skiriamos vienodos, tik skirtinga ,,karuselės“ tvarka, todėl vienu metu kiekviena grupė dirba su skirtinga užduotimi. Mokiniams paaiškinama, kad, apskaičiavę veiksmų eilutę, atsakymą ras kilimėlyje, tada užprogramuos robotuką, kuris turės teisingai nukeliauti iki atsakymo. Spręsdami mokiniai naudoja ,,Labirinto“ metodą. Teisingas atsakymas (jis pateiktas) paaiškėja tik teisingai atlikus užduotis. Jei mokinio atsakymas nesutampa su teisingu atsakymu kilimėlyje, mokinys ieško klaidos. Mokiniai dirba nuolat tardamiesi, aiškindamiesi. Mokytojas stebi kiekvienos poros, kiekvienos grupės darbą, stebi, ar teisingai užprogramuoja robotuką. | | 28 min. |  |
| BAIGIAMOJI DALIS. Apibendrinimas: vertinimas, įsivertinimas, refleksija | | Trukmė  10 min. | Komentarai |
| Išdalijamos skirtingo lygio užduotys. Mokiniai jas atlieka savarankiškai ir pasitikrina atsakymus (jie pateikti). Pasižiūri, susiskaičiuoja, kiek užduočių atliko teisingai. Įsivertina nykščio metodu.  Rodo nykštį į viršų, kas atliko visus veiksmus be klaidų. Kas padarė 1-2 klaidas, rodo nykštį į šoną. Kas padarė 3-4 klaidas, rodo nykštį į apačią.  Mokiniai pasako, kas pavyko, kas nepavyko, ko dar reikia pasimokyti. | |  |  |
| Priedai. | | | |